**PRACOVNÝ LIST pre birmovancov**

3.3. Birmovanie

**Doplň chýbajúce slová:**

1. Ježiš dostal dar ..................... v podobe holubice. Vtedy z neba zaznel hlas: „Ty si môj milovaný Syn, v tebe mám zaľúbenie“ (Mk 1,11)
2. Duch Svätý nepatrí len Ježišovi. Boh ho túži dať aj tebe. Túži ho dať najmä tým, „čo ho ...................“ (Lk 11,13)
3. Príchod Ducha Svätého je spojený s prípravou. S ponorením sa do Božej prítomnosti prostredníctvom ...................... Ako Mária s apoštolmi (Sk 1,14).
4. Vďaka Duchu Svätému prišiel na tento svet ................**.** Vo Svätom písme sa zobrazuje symbolmi – vietor, oheň, voda, vánok, oblak alebo holubica.
5. Na birmovku budeš poznačený ..........................Je to zmes olivového oleja a balzamovej živice. Olej je ............................ radosti, sily a zdravia. Ľudia pomazaní krizmou majú šíriť „Kristovu ľúbeznú vôňu“ (2 Kor 2,15)
6. Každoročne si príchod Ducha Svätého pripomíname na sviatok, ktorý sa volá ........................
7. Sviatosť birmovania je zavŕšením krstnej .............. .
8. Apoštoli po príchode daru Ducha Svätého .................. veľké Božie skutky. Aj ty si k tomu povolaný.
9. Duchovnú pomoc nielen počas prípravy na birmovku, ale aj po nej môžeš hľadať aj u ...........................................

**Zamyslenie:**

Pri birmovke dostaneš dar Ducha Svätého. Pomazaním krizmou získavaš silu svedčiť o Božej láske slovom aj skutkom. Čo podľa teba znamená svedčiť skutkom aj slovom? Je dôležité ohlasovať Ježiša? Prečo? Vedel by si to aj ty?

Prijať „znak Ducha“ znamená nebáť sa bojovať za víťazstvo civilizácie lásky, nechať sa premeniť Evanjeliom a postaviť sa za Krista. Chceš bojovať za víťazstvo? Za Krista? Ako môžeš premieňať svet? Napíš, čo znamená nechať sa premeniť Evanjeliom?

Dar Ducha Svätého nepatrí len Ježišovi. Boh ho túži dať aj tebe. Božie slovo hovorí o Božej štedrosti, keď ide o dar Ducha Svätého. Hovorí: „*Keď teda vy, hoci ste zlí, viete dávať dobré dary svojim deťom, o čo skôr dá nebeský Otec Ducha Svätého tým, čo ho prosia*!“ (Lk 11,13)

Príchod Ducha Svätého je spojený s prípravou, s ponorením sa do Božej prítomnosti prostredníctvom modlitby. Na záver vášho stretnutia skús sa s ostatnými spoločne zjednotiť v modlitbe a navzájom si jeden druhému vyprosujte tento dar.

Pouvažuj nad Božím slovom: „*Keď teda vy, hoci ste zlí, viete dávať dobré dary svojim deťom, o čo skôr dá nebeský Otec Ducha Svätého tým, čo ho prosia*!“ (Lk 11,13) Napíš, aký je Boh? Ako sa prejavuje Jeho láska? Je toto božie slovo určené aj pre teba? Aký je teda Boh k Tebe?

Po prijatí sviatosti birmovania sa tvoj duchovný život nekončí. To, čo bolo zasiate, musí rásť. Spoločenstvo je vhodným prostredím, kde môže tvoja viera naďalej rásť. Máš záujem, aby v tebe rástlo to, čo počas prípravy na birmovku zasievaš? Máš záujem pokračovať a patriť do spoločenstva aj po birmovke?

**Aktivita:**

* do najbližšieho stretnutia každý večer v modlitbe hovor Bohu, aby ťa pripravil na prijatie Jeho samého i darov, ktorými ťa chce obdarovať.
* premysli si výhody, nevýhody zostať v spoločenstve mladých aj po birmovke. Zostaneš? :o)

**Modlitba**

Bože, daj *(povedz meno niekoho z tvojej skupinky)* svojho Ducha Svätého, aby ti celkom patril, aby sa nikdy nevzdialil od teba a aby ti vo svojom živote vydával svedectvo telom i dušou, slovom i skutkom, v dobrých aj zlých dňoch.

Vieš, čo odpovedá Boh? – Áno, aj ja v teba verím, si môj milovaný syn/dcéra – dám ti svojho Ducha Svätého, dám ti seba samého. Budem ti celkom patriť. Nikdy sa od teba neodvrátim – ani v tomto, ani vo večnom živote. Budem prítomný v tvojom tele a v tvojej duši, v tvojich slovách aj skutkoch. Aj keby si na mňa zabudol, ja tu predsa budem – v dobrom aj v zlom.

Môžeš pokračovať hymnom k Duchu Svätému.

**Chýbajúce slová:** 1. Ducha Svätého; 2. prosia; 3. modlitby; 4. život; 5. krizmou, symbolom; 6. Turíce; 7. milosti; 8. ohlasovali; 9. birmovného rodiča